༄། །བསྟན་གཉིས་ཆོས་སྡེའི་ཞལ་གདམས་གུ་རུའི་ཐུགས་ཏིག་བཞུགས་སོ༔
མི་འགྱུར་འོད་གསལ་ཆོས་སྐུའི་དབྱིངས༔ ཡེ་ཤེས་གཟུགས་སྐུའི་རོལ་པར་ཤར༔ བླ་མ་བདེ་གཤེགས་རྩ་བ་གསུམ༔ རབ་འབྱམས་རྒྱ་མཚོར་གུས་པས་འདུད༔ སྦྱངས་པ་སྔོན་སོང་ལས་འཕྲོ་ལྡན༔ དབང་ཐོབ་དམ་ཚིག་ལ་གནས་པས༔ དད་དང་ངེས་ཤེས་རྩེ་གཅིག་གིས༔ སྦྱོར་དངོས་རྗེས་ཀྱི་ཉམས་སུ་བླང་༔ ས་མ་ཡ༔ ཚོགས་བསགས་སྐྱབས་འགྲོ་སེམས་བསྐྱེད་ཅིང་༔ ཚད་མེད་བཞི་བསྒོམ་རྡོར་སེམས་གསལ༔ བསྐྱེད་བཟླས་ཚོགས་ཞིང་གསལ་མཎྜལ༔ ཡན་ལག་བདུན་འབུལ་ཞུ་བསྟིམ་བྱ༔ ཕྱི་མཚམས་བཅད་ཅིང་ནང་དབྱེ་ཕྱག༔ སྒྲིབ་སྦྱོང་དམ་བཅའ་བྱིན་དབབ་བརླབ༔ སྦྱོར་ཆོས་བཅུ་གཉིས་ལེགས་བཏང་བ༔ བརྟན་པོའི་བློ་ལྡན་བར་ཆད་ལས༔ སྐྱོབ་པའི་ཐབས་མཆོག་སྐྱབས་འགྲོ་སྟེ༔ མདུན་མཁར་བདེ་གཤེགས་རྩ་གསུམ་ལྷ༔ ཀུན་འདུས་ཨོ་རྒྱན་ཡི་དམ་ཚོགས༔ དཀོན་མཆོག་སྐྱབས་གནས་མ་ལུས་པ༔ སྤྲིན་ཕུང་ལྟ་བུར་གཏིབས་པར་གྱུར༔ ན་མོ༔ མཆོག་གསུམ་རྒྱལ་བ་རྒྱ་མཚོ་དང་༔ བླ་མ་བདེ་གཤེགས་རྩ་གསུམ་ལྷར༔ བདག་སོགས་འགྲོ་ཀུན་བྱང་ཆུབ་བར༔ རྩེ་གཅིག་གུས་པས་སྐྱབས་སུ་མཆི༔ སྐྱབས་ཡུལ་རང་ཐིམ་གཉུག་མར་བཞག༔ སྨོན་འཇུག་བྱང་ཆུབ་སེམས་བསྐྱེད་པ༔ ཧོཿ མར་གྱུར་སེམས་ཅན་ཐམས་ཅན་ཀུན༔ བདེ་གཤེགས་རྒྱལ་བའི་གནས་ཐོབ་ཕྱིར༔ ཉེས་སྤྱོད་ཀུན་སྡོམ་དགེ་ཆོས་སྡུད༔ གཞན་ཕན་བྱང་ཆུབ་སེམས་བསྐྱེད་དོ༔ ཚད་མེད་བཞི་བསྒོམ་སྔོན་འགྲོ་སྟེ༔ མར་གྱུར་ཉམ་ཐག་འགྲོ་དྲུག་སེམས་ཅན་རྣམས༔ བདེ་བ་དང་ལྡན་སྡུག་བསྔལ་ཀུན་དང་བྲལ༔ དགའ་བདེ་མཆོག་དང་ནམ་ཡང་མི་འབྲལ་ཞིང་༔ བཏང་སྙོམས་ལ་གནས་བཟང་སྤྱོད་རྫོགས་བགྱིད་ཤོག༔ སྒྲིབ་སྦྱང་ཕྱིར་དུ་རྡོར་སེམས་བསྒོམ༔ ཨཱཿ བདག་གི་སྤྱི་བོར་པད་ཟླའི་སྟེང་༔ བླ་མ་བདེ་ཆེན་རྡོ་རྗེ་སེམས༔ དྲི་མེད་ཟླ་གཞོན་དྭངས་པའི་མདོག༔ ཐབས་ཤེས་རྡོ་དྲིལ་བདེ་སྟོང་གིས༔ སྙེམས་མ་ཡུམ་དང་དགྱེས་འཁྲིལ་བ༔ དར་དང་རིན་ཆེན་རྒྱན་གྱིས་མཛེས༔ ཞབས་ཟུང་རྡོ་རྗེའི་སྐྱིལ་ཀྲུང་གིས༔ འཇའ་འོད་ཐིག་ལེའི་ཀློང་ན་བཞུགས༔ ཐུགས་དབུས་ཟླ་དཀྱིལ་ཧཱུྃ་གི་མཐར༔ ཡི་གེ་བརྒྱ་པའི་སྔགས་བཀོད་ཅིང་༔ བཟླས་པས་འོད་འཕྲོས་བདེ་གཤེགས་མཆོད༔ འགྲོ་ཀུན་ལས་ཉོན་སྒྲིབ་ཚོགས་སྦྱངས༔ ཚུར་འདུས་བདུད་རྩིའི་ཆར་པ་བབ༔ རང་གི་ཚངས་བུག་ནས་ཞུགས་པས༔ སྡིག་སྒྲིབ་ཉེས་ལྟུང་ཉམས་ཆག་སོགས༔ བྱང་དག་དྲི་མེད་ཤེལ་ལྟར་གྱུར༔ ཡི་གེ་བརྒྱ་པ་མང་དུ་བཟླས༔ བཤགས་པ་འདོན་རྗེས་རང་ལ་བསྟིམ༔ མཉམ་ཉིད་ངང་གི་དགོངས་པ་བསྐྱང་༔ ས་མ་ཡ༔ དེ་ནས་བླ་མའི་རྣལ་འབྱོར་བསྒོམ༔ ཨེ་མ་ཧོ༔ སྣང་སྲིད་སྣོད་བཅུད་ཐམས་ཅད་འོག་མིན་ཞིང་༔ བཀོད་པ་ཚད་མེད་རང་བྱུང་མཁའ་དབྱིངས་སུ༔ སེང་ཁྲི་ཉི་ཟླ་པདྨའི་གདན་གྱི་སྟེང་༔ སྐྱབས་གནས་ཀུན་འདུས་རྩ་བའི་བླ་མ་དང་༔ དབྱེར་མེད་ཀུན་ཏུ་འཆང་ཆེན་མཐིང་གསལ་མདོག༔ དར་དང་རིན་ཆེན་རུས་པས་བརྒྱན་པའི་སྐུ༔ རྡོ་རྗེ་དྲིལ་བུ་ཐུགས་ཀར་བསྣོལ་ཏེ་འཛིན༔ རྡོར་སྐྱིལ་གྱིས་བཞུགས་མཚན་དཔེ་དཔལ་དུ་འབར༔ ཀུན་འདུས་བདག་ཉིད་ཆེར་གསལ་མཐའ་བསྐོར་དུ༔ བརྒྱུད་པའི་བླ་མ་དཔའ་བོ་མཁའ་འགྲོ་མ༔ ཡི་དམ་ཞི་ཁྲོ་དམ་ཅན་སྤྲིན་ལྟར་གཏིབས༔ ཀུན་ཀྱང་མངོན་སུམ་དགྱེས་བཞིན་བཞུགས་པར་གསལ༔ ཚོགས་གཉིས་རྫོགས་ཕྱིར་མཎྜལ་འབུལ༔ ཨོཾ་ཨཱཿཧཱུྃ༔ བཀོད་ལེགས་རབ་མཛེས་སྣོད་བཅུད་ཞིང་ཁམས་ཆེ༔ རི་རབ་གླིང་བཞི་ཉི་ཟླ་ལྕགས་རི་བཅས༔ རིག་རྩལ་ལས་གྲུབ་མཎྜལ་ཚོགས་ཞིང་ལྷར༔ ཕུལ་བས་བདག་སོགས་བྱང་ཆུབ་སྐུ་ཐོབ་ཤོག༔ མཆོད་ཅིང་ལྷ་ལ་ཡན་ལག་བདུན༔ འབུལ་ཞིང་དབང་ཞུ་བདག་ལ་བསྟིམ༔ ཧྲཱིཿ གཞི་སྣང་རྟོག་མེད་ཆོས་དབྱིངས་མཁའ་ཀློང་ནས༔ ཉམས་སྣང་གོང་འཕེལ་འཇའ་འོད་ཟེར་ཐག་དབུས༔ རིག་པ་ཚད་ཕེབས་སྐྱབས་ཡུལ་བླ་མ་ལྷ༔ ཁྲེགས་ཆོད་ཀ་དག་ཀློང་ནས་གཤེགས་སུ་གསོལ༔ མཉམ་ཡངས་ཉི་ཟླ་པདྨའི་གདན་ལ་བཞུགས༔ ཐོད་རྒལ་སྣང་བའི་འོད་སྐུར་གུས་ཕྱག་འཚལ༔ རྟོག་ཚོགས་ཐིག་ལེ་ཆེན་པོའི་མཆོད་སྤྲིན་འབུལ༔ བཟོ་མེད་སྣང་སྟོང་ཆེན་པོར་སྒྲིབ་ཀུན་བཤགས༔ ཟངས་ཐལ་ཀ་དག་ཆེན་པོར་རྗེས་ཡི་རངས༔ གཞི་རྫོགས་འོད་སྐུའི་རོལ་པར་ཆོས་འཁོར་བསྐོར༔ འཁྲུལ་པ་ཡོངས་ཟད་མི་གཡོ་བརྟན་བཞུགས་གསོལ༔ མཉམ་རྫོགས་ཆེན་པོའི་དགེ་རྩ་བསྔོ་བར་བགྱི༔ འགྲོ་ཀུན་གཞོན་ནུ་བུམ་སྐུ་མངོན་གྲུབ་ཤོག༔ ཀྱེ༔ འགྲོ་བའི་དཔལ་གྱུར་སྐྱབས་གནས་བདག་ལ་དགོངས༔ ཡེ་ཤེས་མཐུ་སྐྱེད་དབང་སྐུར་དངོས་གྲུབ་སྩོལ༔ ལུས་ངག་སེམས་རྒྱུད་སྨིན་གྲོལ་བྱིན་རློབས་ལ༔ སྐུ་བཞིའི་འབྲས་བུ་ཚེ་འདིར་ཐོབ་པར་ཤོག༔ འཁོར་ཚོགས་སྐྱབས་ཡུལ་ཐམས་ཅད་གཙོ་ལ་ཐིམ༔ གསོལ་བཏབ་རྒྱུད་བསྐུལ་གནས་གསུམ་འབྲུ་གསུམ་ལས༔ འོད་ཟེར་འཕྲོས་ཏེ་བདག་གི་གནས་གསུམ་ཐིམ༔ བླ་མ་འོད་ཞུ་བདག་ལ་དབྱེར་མེད་འདྲེས༔ ཡེ་ཤེས་མཆོག་དང་ཐུན་མོང་དངོས་གྲུབ་ཀྱི༔ བྱིན་རླབས་དབང་བཞི་ཡོངས་སུ་རྫོགས་པར་གྱུར༔ ལོག་འདྲེན་བགེགས་ཚོགས་མཚམས་གཅོད་པ༔ ཧྲཱིཿ དཔལ་ཆེན་རྔམས་པའི་འཕྲོ་འདུ་ཡིས༔ གཉིས་སྣང་ལོག་འདྲེན་ཕ་མཐར་བསྐྲད༔ མཚོན་ཆ་མེ་དཔུང་ཁྲོ་ཚོགས་བཅས༔ རྡོ་རྗེའི་སྲུང་འཁོར་ལྷུན་གྱིས་གྲུབ༔ ཧཱུྃ་ཧཱུྃ་ཧཱུྃ་བཛྲ་ཛྭ་ལ་ཀྲོ་དྷ་རཀྵ་ཧཱུྃ་བྷྲཱུཾ༔ ཧཱུྃ༔ ཆོས་ཀུན་ཡེ་གྲོལ་དཀྱིལ་འཁོར་གྱི༔ ཐུགས་རྗེ་ཡེ་ཤེས་བརྡ་སྒོ་དབྱེ༔ རང་གསལ་དོན་རྟོགས་བརྡ་ཕྱག་འཚལ༔ སྒྲིབ་ཚོགས་འོད་གསལ་ངང་དུ་བཤགས༔ ཡི་གེ་བརྒྱ་པས་ནོངས་པ་བཤགས༔ ཧོ༔ བླ་མ་སྐུ་གསུམ་བསྟན་གཉིས་སྡེ༔ སྔོན་ནས་བདག་གི་ཡི་དམ་ལྷ༔ ད་ལྟ་བསྙེན་སྒྲུབ་དགོངས་སྤྱོད་ལས༔ མི་འདའ་རྡོ་རྗེའི་དམ་བཅའ་བཟུང་༔ བོ་དྷི་ཙིཏྟ་བཛྲ་ས་མ་ཡ་ཧཱུྃ༔ སྐུ་གསུམ་བདེར་འདུས་བྱིན་དབབ་པར༔ སྤོས་རོལ་མོ་གདུང་སྙན་པའི་གླུས༔ སྣོད་བཅུད་དག་པ་ཆེན་པོར་བརླབ༔ གསལ་བརྟན་ཏིང་འཛིན་གཡེལ་མེད་བྱ༔ ཧཱུྃ༔ རྡོ་རྗེ་གསུམ་རྫོགས་བདེ་གཤེགས་སྐུ་ལྔར་སྟོན༔ བརྡལ་ཁྱབ་མི་གཡོ་གསལ་བརྟན་ཏིང་འཛིན་ལས༔ སྒྱུ་འཕྲུལ་གར་རོལ་བསྟན་པ་གཉིས་ལྡན་ལྷ༔ གསང་གསུམ་མ་གཡེལ་ཐུགས་རྗེའི་རྩལ་ཕྱུངས་ཤིག༔ ཡེ་ཤེས་བྱིན་ཆེན་ཕོབ་ལ་གཟི་བརྗིད་སྤོར༔ དཀྱིལ་འཁོར་སྒྲུབ་རྫས་རྣམས་ལ་བཅུད་ཅིག་ཕོབ༔ སྒྲུབ་མཆོག་མོས་པའི་བུ་ལ་བྱིན་གྱིས་རློབས༔ རྐྱེན་དང་བར་ཆད་ཀུན་སོལ་ནུས་སྟོབས་བསྐྱེད༔ སྐུ་གསུང་ཐུགས་དང་རྡོ་རྗེ་ཡེ་ཤེས་ཀྱིས༔ དབང་བསྐུར་བྱིན་རློབས་ཕྲིན་ལས་མཐར་ཕྱིན་མཛོད༔ མཛེས་བརྗིད་སྐུ་ཡི་གར་བསྒྱུར་གསུངས་དབྱངས་སྒྲ༔ རང་བྱུང་ཐུགས་རྗེ་འོད་གསལ་ནུས་མཐུ་ཕྱུང་༔ སྣོད་བཅུད་འདོད་ཡོན་མཆོད་རྫས་གནས་རྟེན་ལ༔ ངོ་མཚར་རྟགས་དང་མཚན་མ་མྱུར་དུ་སྟོན༔ ཐུགས་དམ་མ་གཡེལ་སྟན་ཐོག་འདི་ཉིད་དུ༔ ལྷ་དང་དབྱེར་མེད་ཏིང་འཛིན་འགྲུབ་པར་མཛོད༔ ཨོཾ་ཨཱཿཧཱུྃ་གུ་རུ་སརྦ་ཏ་ཐཱ་ག་ཏ་ས་པ་རི་ཝཱ་ར་ཛྙཱ་ན་ཨཱ་བེ་ཤ་ཡ་ཨ་ཨཱཿ ཧྲཱིཾ་ཧྲཱིཾ་ཕེཾ་ཕེཾ་ཕེཾ༔ ཞེས་བསྐུལ་ནམ་མཁའ་གང་བའི་ལྷ༔ བདག་གནས་སྒྲུབ་རྫས་ལ་ཐིམ་མཐུས༔ གཟི་བྱིན་ནུས་མཐུ་ཕུན་ཚོགས་བསམ༔ ཧཱུྃ་ཧཱུྃ་ཧཱུྃ་ཞེས་བྱིན་རླབས་བསྡུས༔ མཆོད་རྫས་སྦྱང་སྤེལ་བསྒྱུར་བའི་ཕྱིར༔ ལོངས་སྤྱོད་མཁའ་ཁྱབ་ཆེན་པོར་བསམ༔ ཧཱུྃ་ཧྲཱིཿ རྃ་ཡྃ་ཁྃ་འཕྲོས་མེ་རླུང་ཆུས༔ མ་དག་སྣང་ཞེན་སྟོང་པར་སྦྱངས༔ བཀོད་པ་རབ་མཛེས་ལྷུན་རྫོགས་ཀྱི༔ འདོད་ཡོན་མཆོད་པའི་ཕྱག་རྒྱར་བཞེངས༔ ཨོཾ་སརྦ་མ་ཧཱ་པཱུ་ཛ་གུ་ཧྱ་མུ་དྲ་ས་མ་ཡེ་ཨཱཿཧཱུྃ༔ སྨན་གཏོར་རཀྟའི་སྔགས་ཀྱིས་བརླབ༔ ཨོཾ་ཨཱཿཧཱུྃ་སརྦ་པཉྩ་ཨ་མྲྀ་ཏ་རཀྟ་བ་ལིཾ་ཏ་ཧཱུྃ་ཧྲཱིཿཋ༔ ཨོཾ་བཛྲ་ཨརྒྷཾ་པཱ་དྱཾ་པུཥྤེ་དྷུ་པེ་ཨཱ་ལོ་ཀེ་གནྡྷེ་ནཻ་ཝི་དྱཱ་ཤཔྟ་ཨཱཿཧཱུྃ༔ མཆོད་སྔགས་སྤྲིན་གཟུངས་སོགས་ཀྱང་བརྗོད༔ ཨོཾ་བཛྲ་སྥ་ར་ཎ་ཁཾ༔ དེ་དག་སྔོན་འགྲོའི་ཞལ་གདམས་ཡིན༔  ས་མ་ཡ༔ k དངོས་གཞི་ཨ་ཏིའི་དགོངས་དབྱིངས་ནི༔ གསལ་སྣང་ཡེ་ཤེས་དོན་ལ་འཇུག༔ ཨཱཿ ཆོས་ཀུན་དེ་བཞིན་ཉིད་དབྱིངས་མདངས༔ སྟོང་གསལ་ཆོས་སྐུ་སྤྲོས་དང་བྲལ༔ དེ་ལས་ཀུན་ཏུ་སྣང་བའི་རྩལ༔ ཡེ་ཤེས་ལོངས་སྤྱོད་རྫོགས་པའི་སྤྲིན༔ དབྱིངས་ཡེ་ཟུང་འཇུག་སྤྲུལ་པའི་སྐུ༔ ལྷུན་གྲུབ་རྒྱུ་ཡི་འོད་ཟེར་ནི༔ ཧྲཱིཿཡིག་དམར་པོ་འོད་དུ་འབར༔ འཕྲོ་འདུ་བརྡལ་ཁྱབ་ཆེན་པོ་ལས༔ སྣང་སྲིད་ཆོས་ཀུན་སྟོང་པར་བསྒྱུར༔ ཡུལ་སྣང་འོག་མིན་གསང་བའི་ཞིང་༔ རྡོ་རྗེ་སྲུང་བའི་གུར་ཁང་དང་༔ དུར་ཁྲོད་བཀོད་པ་རབ་རྫོགས་པའི༔ དབུས་སུ་ལྷུན་གྲུབ་རང་བྱུང་གི༔ རྡོ་རྗེ་ལུས་ཀྱི་གཞལ་མེད་ཁང་༔ ཡེ་ཤེས་ཡོན་ཏན་རྒྱན་གྱིས་སྤྲས༔ བསམ་མི་ཁྱབ་པའི་བཀོད་རབ་རྫོགས༔ གཟི་བྱིན་འོད་འབར་ལྟེ་བ་རུ༔ ཆུ་སྐྱེས་ཉི་ཟླའི་གདན་གྱི་སྟེང་༔ ཡིད་དང་ཆོས་ཉིད་རྣམ་དག་རྩལ༔ པདྨ་ཀུན་ཏུ་འཆང་བ་ཆེ༔ འགྱུར་མེད་ནམ་མཁའ་དྭངས་པའི་མདངས༔ ཞལ་གཅིག་ཁྲོ་འཛུམ་སྤྱན་གསུམ་གཡོ༔ ཐབས་ཤེས་ཟུང་འཇུག་ཕྱག་གཉིས་ཀྱིས༔ རྡོ་རྗེ་དྲིལ་བུ་ཐུགས་ཀར་བསྣོལ༔ གཉིས་མེད་སྦྱོར་ཡུམ་སྟོང་ཆེན་མ༔ དབྱིངས་ཕྱུག་དཀར་གསལ་རྡོ་རྗེ་དང་༔ དྲིལ་བུ་འཛིན་པས་ཡབ་ལ་འཁྱུད༔ གཉིས་ཀ་དར་དང་རིན་པོ་ཆེའི༔ མཛེས་བརྗིད་རུས་པའི་རྒྱན་དང་བཅས༔ བདེ་སྟོང་དབྱེར་མེད་ཡེ་ཤེས་ཀྱི༔ འོད་ཟེར་བསམ་ཡས་འཕྲོ་འདུའི་ཀློང་༔ རྡོ་རྗེ་པདྨའི་སྐྱིལ་ཀྲུང་གིས༔ ལྷན་སྐྱེས་བདེ་ཆེན་གར་གྱིས་རོལ༔ དཀྱིལ་འཁོར་འཁོར་ལོའི་མངའ་བདག་ཆེ༔ བསམ་མི་ཁྱབ་པའི་ཐུགས་རྗེའི་གཏེར༔ བྱིན་རླབས་གཟི་བྱིན་ཆེན་པོར་གསལ༔ དེ་ལྟར་རིགས་ཀུན་ཁྱབ་བདག་ཆེའི༔ རྡོ་རྗེ་ལུས་ཀྱི་སྐུ་བཀོད་དབུས༔ རྩ་གསུམ་འཁོར་ལོ་ལྔ་ལྡན་པའི༔ གནས་སུ་ཕུང་པོ་འབྱུང་ལྔར་བཅས༔ རྣམ་དག་གུ་རུ་ཐོད་ཕྲེང་ལྔ༔ ཡབ་ཡུམ་འཁྲིལ་སྦྱོར་ལོངས་སྤྱོད་རྫོགས༔ རྣམ་ཤེས་དབང་པོའི་ཐིག་ལེ་ཆེ༔ རྒྱུ་བའི་ཡུལ་དུ་ཚོགས་བརྒྱད་པོ༔ གཟུང་འཛིན་གནས་སུ་དག་པའི་རྩལ༔ སྤྲུལ་སྐུ་གུ་རུ་འཕྲུལ་མཚན་བརྒྱད༔ པད་འབྱུང་རང་འོད་རིག་མར་བཅས༔ གཟི་བྱིན་དགྱེས་ཉམས་ཆེན་པོར་བཞུགས༔ ལྔ་ལྡན་རྒྱལ་བའི་རྩ་འཁོར་གྱི༔ ཕྱོགས་བཞི་མཚམས་དང་སྟེང་འོག་བཅུར༔ རང་ཤར་རྟོག་ཚོགས་རང་གྲོལ་ཚུལ༔ ཐུབ་པའི་དབང་དང་པདྨ་འབྱུང་༔ སངས་རྒྱས་བྱང་ཆུབ་སེམས་དཔའ་ཆེ༔ སྐུ་གསུང་ཐུགས་ཡོན་ཕྲིན་ལས་ཀྱི༔ བདེ་བར་གཤེགས་དང་རིག་པ་འཛིན༔ རིགས་འདུས་ཚོམ་བུའི་འཁོར་དང་བཅས༔ གང་འདུལ་ཞིང་ཉུལ་མཛད་པ་དང་༔ ཕྲིན་ལས་འཇུག་སྒོ་མཐའ་ཡས་སྟོན༔ ཁམས་གསུམ་དག་པ་ལུས་གནས་དྲུག༔ ཚོགས་དྲུག་ཉོན་མོངས་གནས་དག་པ༔ གུ་རུ་དྲུག་དང་ཡན་ལག་གི༔ ཚིག་མཚམས་ལུས་ཆོས་བཞིར་བརྟེན་པའི༔ ལྟ་བ་དག་པ་ཁྲོ་ཆེན་ཡབ༔ ཡུམ་བཅས་རྔམས་པའི་གར་གྱིས་རོལ༔ གཞན་ཡང་སྟེང་འོག་བར་ཀུན་ཏུ༔ སྣང་སྲིད་དག་པ་རབ་འབྱམས་ཀྱི༔ དཔའ་བོ་མཁའ་འགྲོ་ཆོས་སྲུང་ཚོགས༔ ལྷ་ཚོགས་ཏིལ་གྱི་གོང་བུ་བཞིན༔ སྐུ་མདོག་ཕྱག་མཚན་རྒྱན་ཆ་ལུགས༔ མ་ངེས་རྣམ་འགྱུར་ཅིར་ཡང་སྟོན༔ རིག་རྩལ་ཆོ་རོལ་འགགས་མེད་པའི༔ འོད་སྐུར་མ་འདྲེས་བཀྲ་ལམ་གསལ༔ ཧཱུྃ༔ དེ་ལྟར་གསལ་བའི་ཕྱི་ནང་ལྷའི༔ སྒོ་གསུམ་རྒྱལ་བའི་སྐུ་གསུང་ཐུགས༔ ཕུང་ཁམས་ཉོན་མོངས་ཡེ་ཤེས་སྐུར༔ རིགས་ལྔའི་དབང་མཆོག་ཡོངས་སུ་རྫོགས༔ ཨོཾ་ཨཱཿཧཱུྃ༔ ཨོཾ་ཧཱུྃ་ཏྲཱྃ་ཧྲཱིཿཨཱཿཨ་བྷི་ཥེཉྩ་ཧཱུྃ༔ ཡེ་ཤེས་དབྱིངས་ནས་སྤྱན་དྲངས་བློས༔ ཧྲཱིཿ མཁའ་དབྱིངས་རྣམ་དག་ཕོ་བྲང་ནས༔ ཀུན་ཁྱབ་རིགས་བརྒྱའི་བདག་པོ་ཆེ༔ བླ་མ་ཀུན་འདུས་རྡོ་རྗེ་འཆང་༔ ལོངས་སྐུ་རིགས་ལྔ་རིགས་དྲུག་མགོན༔ སྤྲུལ་སྐུ་རྒྱལ་མཆོག་ཤཱཀྱའི་དབང་༔ ཡང་སྤྲུལ་ཨོ་རྒྱན་རྔ་ཡབ་པ༔ རྩ་གསུམ་རབ་འབྱམས་དཀྱིལ་འཁོར་ལྷ༔ སངས་རྒྱས་བྱང་ཆུབ་སེམས་དཔའ་ཆེ༔ བདེ་བར་གཤེགས་དང་རིག་པ་འཛིན༔ མཁའ་འགྲོ་དམ་ཅན་སྲུང་མར་བཅས༔ དོན་ལ་གཤེགས་བཞུགས་མི་མངའ་ཡང་༔ གཉིས་སྣང་དྲི་མ་ཀུན་སྦྱང་ཕྱིར༔ སྐུ་གསུམ་བླ་མའི་ལྷ་ཚོགས་བྱོན༔ མཁྱེན་བརྩེའི་ཡེ་ཤེས་ཀློང་ནས་དགོངས༔ གནས་འདིར་སྤྱན་འདྲེན་གཤེགས་སུ་གསོལ༔ གནས་མཆོག་འདི་རུ་བྱིན་ཕོབ་ལ༔ སྒྲུབ་མཆོག་བདག་ལ་དབང་བཞི་བསྐུར༔ བགེགས་དང་ལོག་འདྲེན་བར་ཆད་སོལ༔ མཆོག་དང་ཐུན་མོང་དངོས་གྲུབ་སྩོལ༔ ལུས་ལ་སྐུ་ཡི་གཟི་མདངས་སྩོལ༔ ངག་ལ་གསུང་གི་ནུས་པ་སྐྱེད༔ སེམས་ལ་བདེ་གསལ་ཉམས་རྟོགས་སྤོར༔ རིག་འཛིན་ཆེན་པོར་བདག་སྒྲུབས་ཤིག༔ ཨོཾ་ཨཱཿཧཱུྃ་གུ་རུ་སརྦ་ཏ་ཐཱ་ག་ཏ་ས་པ་རི་ཝཱ་ར་ཨེ་ཧྱེ་ཧི་བཛྲ་ས་མ་ཡ་ཛ༔ ཅེས་པས་སྤྱན་དྲངས་ཡེ་ཤེས་པ༔ དམ་ཚིག་འཁོར་ལོར་བཞུགས་མོས་པས༔ ཧཱུྃ༔ ངང་ཉིད་རང་བྱུང་དཀྱིལ་འཁོར་འདིར༔ ཏིང་འཛིན་བསམ་ཡས་སྤྲུལ་པའི་ལྷ༔ ཆུ་ལ་ཆུ་བཞག་ལྟ་བུར་བཞུགས༔ ཛཿཧཱུྃ་བྃ་ཧོཿ ཏིཥྛ་ལྷན༔ དམ་ཡེ་དབྱེར་མེད་དེར་ཕྱག་འཚལ༔ ཧྲཱིཿ དངོས་གྲུབ་འདོད་འབྱུང་ཕྲིན་ལས་རྫོགས༔ ཐུགས་རྗེས་འགྲོ་བ་མ་ལུས་སྒྲོལ༔ རྩ་གསུམ་བླ་མ་བདེ་བར་གཤེགས༔ རིག་འཛིན་ཚོགས་ལ་ཕྱག་འཚལ་ལོ༔ ཨ་ཏི་པཱུ་ཧོཿ པྲ་ཏིཙྪ་ཨ་ལ་ལ་ཧོ༔ ཕྱི་ནང་མཆོད་སྤྲིན་རྒྱ་ཆེན་པོས༔ ཟག་མེད་བདེ་ཆེན་ཆེར་